Publication: Magyar Közlöny
Issue: MK-2002-7 (Year: 2002, Number: 7)
Era: 1990-2004
Section: 1993. évi LXXX. törvény 7/A. §-ának (1) bekezdése alapján történik.
Paragraph Index: 335

a) A szakmai elméleti vizsga értékelése — Az írásbeli vizsga két tantárgyát külön-külön, a központi tételekhez kiadott útmutató szerint kell értékelni. Ezen érdemjegyek számtani átlaga adja az írásbeli vizsgarész érdemjegyét. Tört átlag esetén a vállalkozási, pénzügyi és marketingismeretek a kerekítõ tantárgy. Sikertelen az írásbeli vizsga, ha a vizsgázó bármelyik tantárgyból nem érte el a szükséges ponthatárt. Elégtelen írásbeli vizsga esetén a vizsgázó folytathatja a vizsgát, de az elégtelenre minõsített tantárgyból a következõ vizsgaidõszakban javítania kell. — A szóbeli vizsga részeit (témaköreit) külön-külön (1—5-ig terjedõ) érdemjeggyel kell értékelni. Az egyes tantárgyakra adott osztályzatok átlaga adja a szóbeli vizsga egyetlen osztályzatát. Az érdemjegy megállapításánál a menedzserismeretek tantárgy felelete a döntõ. A szakmai elméleti vizsga érdemjegyét az írásbeli és a szóbeli vizsga átlaga adja. A kerekítésnél a szóbeli vizsgából a menedzserismeretek osztályzata a mérvadó.

Source: https://magyarkozlony.hu/hivatalos-lapok/cb2ebc0b6dbb8e48ff71d94779c5543e9c9fb16b/dokumentumok/8a53cfbd2bddeb3d95c0bcb58b6d035f734a71b3/letoltes